Indian Council for Cultural Relations

Mae Indian Council for Cultural Relations (talfyriad ICCR), yn sefydliad ymreolaethol o Lywodraeth India, sy'n ymwneud â chysylltiadau diwylliannol byd-eang India, trwy gyfnewid diwylliannol â gwledydd eraill a'u pobl. Fe'i sefydlwyd ar 9 Ebrill 1950 gan Maulana Abul Kalam Azad, Gweinidog Addysg cyntaf India annibynnol.

Mae Pencadlys yr ICCR wedi'i leoli yn Azad Bhavan, I.P. Estate, [[Delhi Newydd], gyda swyddfeydd rhanbarthol yn Bangalore, Chandigarh, Chennai, Cuttack, Goa, Guwahati, Hyderabad, Jaipur, Kolkata, Lucknow, Mumbai, Patna, Pune, Shillong, Thiruvananthapuram & Varanasi. Mae'r cyngor hefyd yn gweithredu cenadaethau rhyngwladol, gyda chanolfannau diwylliannol sefydledig yn Georgetown, Paramaribo, Port Louis, Jakarta, Mosgo, Valladolid, Berlin, Cairo, Llundain (Canolfan Nehru, Llundain), Tashkent, Almaty, Johannesburg, Durban, Port of Sbaen a Colombo. Mae ICCR wedi agor canolfannau diwylliannol newydd yn Dhaka, Thimpu, Sao Paulo, Kathmandu, Bangkok, Kuala Lumpur a Tokyo.

Gweithgareddau
Mae'r Cyngor yn mynd i'r afael â'i fandad o ddiplomyddiaeth ddiwylliannol trwy ystod eang o weithgareddau. Yn ogystal â threfnu gwyliau diwylliannol yn India a thramor, mae'r ICCR yn cefnogi'n ariannol nifer o sefydliadau diwylliannol ledled India, ac yn noddi perfformwyr unigol mewn dawns, cerddoriaeth, ffotograffiaeth, theatr, a'r celfyddydau gweledol. Mae hefyd yn gweinyddu Gwobr Jawaharlal Nehru am Ddealltwriaeth Ryngwladol, a sefydlwyd gan Lywodraeth India yn 1965, y dyfarnwyd ei gwobr ddiwethaf yn 2009.

Cyhoeddiadau
Cyhoeddir chwe chyfnodolyn chwarterol mewn pum iaith wahanol :
 Cyhoeddiad Iaith Indian Horizons Saesneg Africa Quarterly Saesneg Gagananchal Hindi Papeles de la India Sbaeneg Rencontre Avec I’ Inde Ffrainc Thaqafat-ul-Hind Arabeg

Sefydliadau tebyg
Mae Indian Council for Cultural Relations yn debyg i sawl sefydliad gan genedl wladwriaethau eraill er mwyn hyrwyddo diwylliant, iaith a buddion eu gwledydd. Y Basgwyr a'r Catalaniaid (gyda Institut Ramon Llull) yw'r unig ddau genedl ddi-wladwriaeth sydd â sefydliad mor soffistigedig a strategol. Hyd yma, nid yw Cymru wedi gweld yn dda i sefydlu asiantaeth debyg.

Gweler hefyd
 Rhestr o sefydliadau hyrwyddo iaith a diwylliant ryngwladol

Cyfeiriadau

Dolenni allanol
 Gwefan Swyddogol Hindi a Saesneg
 Sianel ICCR ar Youtube

Categori:Diwylliant India
Categori:India
Categori:Sefydliadau 1950
Categori:Sefydliadau rhyngwladol